google/wiki40b huggingface dataset:
Christophe Lemaitre

Bakgrunn

Lemaitre vokste opp i byen Culoz, og trente både håndball, fotball og rugby. Hans hurtighet ble oppdaget av en friidrettstrener under sportsfestivalen, som testet ham på 150 meter, hvorpå han meldte seg inn i friidrettsklubben Aix-les-Bains. 15 år gammel løp han den raskeste 50-meteren i Frankrike, uansett alder, og 16 år gammel løp han 100 meter på 10,96.

Karriere

I 2007 vant han det franske ungdomsmesterskapet på 60 meter, og forbedret den franske ungdomsrekorden på 200 meter til 21,08. 
Han deltok i Junior-EM i friidrett i 2009, der han vant gull på 100 meter, med ny europeisk juniorrekord på 10,04. Han er også juniorverdensmester på 200 meter i 2008, og han mottok European Athlete of the Year Trophy for denne prestasjonen i 2009. 
Den 9. juli 2010 ble han den første hvite som løp raskere enn 10 sekunder, da han løp på 9,98 under det franske mesterskapet i Valence. Christophe Lemaitre er en av to hvite menn som har løpt raskere enn 20 sekunder på 200 meter. Kun Pietro Mennea har løpt raskere.
Café Einstein Unter den Linden

Café Einstein Unter den Linden er en kjent kafe i krysset mellom Unter den Linden og Neustädtische Kirchstraße i Berlin. Kafeen ble etablert i 1993 av regissøren, skuespilleren og galleristen Gerald Uhlig og har vunnet renommé som treffpunkt for politikere og andre kjentfolk.
Middelhavslekene 2001

Middelhavslekene 2001 var de fjortende middelhavslekene og ble arrangert i Tunis i Tunisia i perioden 2. til 15. september 2001. De var femtiårsjubileum for lekene, de første lekene ble arrangert i Alexandria i Egypt i 1951. Det var andre gangen lekene ble holdt i Tunis forrige gangen var i 1967. 
I lekene i 2001 deltok 2 991 utøvere hvorav 1 019 kvinner fra tjuetre nasjoner i tjueto sporter. Frankrike ble beste nasjon med førti gullmedaljer foran Italia med trettiåtte.
Seljeflatvikler

Utseende

En middelsstor til stor (vingespenn 17 – 24 mm) vikler med rektangulære, nokså smale vinger. Den ligner på viklerspinnere (Nycteola spp., Nolidae). Forvingen er utvidet ved roten, smalt rektangulær. Ytterkanten er ganske svakt innbuktet og vingen er dermed litt sigdformet ytterst. Fargen er meget variabel, mer eller mindre brunlig eller hvitaktig med svarte, brune, gule, røde eller hvite flekker og bånd. Bakvingen er lysbrun.

Levevis

Larven lever mellom sammenspunne blader av selje eller osp. Den lager et rørformet hylster av blader. Larven er aktiv i juli – august, de voksne sommerfuglene flyr i september – oktober.

Utbredelse

Arten er utbredt over praktisk talt hele Europa og finnes også i det nordlige Asia og Nord-Amerika. I Norge er den vanlig nord til den sørlige delen av Nordland.
Steinar Sælid

Utdannelse og karriere

Sælid fullførte sin sivilingeniørutdannelse ved NTH i 1971. Tittelen på diplomoppgaven var Følsomhetsanalyse av optimale systemer.
I 1973 begynte han  ved SINTEF, som leder for en gruppe innen reguleringsteknikk. Fra da og frem til disputasen i 1976 arbeidet han med å utvikle de teoretiske og praktiske prinsippene rundt dynamisk posisjonering (DP), i tillegg til doktorgraden. Han fikk etter hvert en svært sentral rolle i utforming av modellforsøk, simulering og utvikling av algoritmer for DP-systemer. Teknisk Ukeblad omtalte i 2007 DP som Norges viktigste bidrag til verdens offshoreindustri, og da tidsskriftet i 2015 ba sine lesere stemme over den største ingeniørbragden siden andre verdenskrig, vant DP overlegent; teknologien som lar skip og plattformer stå stille på havet uten å kaste anker.
Etter et forskningsår i USA, arbeidet Sælid som dosent ved Institutt for teknisk kybernetikk ved NTH i perioden 1978–1982.  Han har senere hatt tilknytning til instituttet som professor II, i perioden fra 1986 til han ble professor emeritus i 2013.
I 1983 ble han ansatt ved Kongsberg Våpenfabrikk. Der var han blant annet ansvarlig for utvikling av et nytt styringssystem for prosessindustrien: AIM.
I perioden 1989–1993 var han ansatt som avdelingsingeniør ved Norsk Hydros forskningssenter på Herøya. Etter dette hadde han en tid sitt eget konsulentfirma, før han, sammen med to andre, startet selskapet Prediktor.

Prediktor

I 1995 var han en av gründerne bak den industrielle IT-bedriften Prediktor, et selskap som ble etablert med det mål å lage datasystemer og programvare for styring, overvåkning, rapportering og optimalisering av operasjonell drift i produserende industri. Selskapet startet som en liten konsulentbedrift og har utviklet seg til å bli et av verdens ledende leverandør- og kompetansemiljøer på Manufacturing Execution Systems (MES). Per 2019 er han fortsatt aktiv i selskapet, som spesialrådgiver. 
i 2013 ble Prediktor Medical etablert, som et spin-off-selskap, for å arbeide med teknologioverføring av en av Steinar Sælids ideer, en bærbar «smartklokke» som skal kunne erstatte dagens system for måling av blodverdier hos diabetikere. Istedenfor å få en nål stukket inn under huden, kan verdiene leses av på den nye «glukose-smartklokken», som per 2019 er under uttesting.
Johnny Jarvis

Johnny Jarvis er en britisk dramaserie i seks deler som gikk på BBC i 1983. Serien handlet om de to engelske tenåringsguttene Johnny Jarvis og Alan Lipton, som gikk på samme skole, og bodde i samme boligblokk i London. De var ganske forskjellig. Mens Alan var en født taper, kunne Johnny klare seg i nær sagt enhver situasjon. Johnny var skolens klovn, sterk og rolig, og hadde lett for å få venner. Allikevel fant de hverandre i et godt og naturlig vennskap. Handlingen strakk over seks år, fra slutten av 1970-årene til starten av 1980-årene. Serien ble skapt av Nigel Williams, regissert av Alan Dossor og produsert av Guy Slater. Rollen som Johnny Jarvis ble spilt av Mark Farmer, mens rollen som Alan Lipton ble spilt av Ian Sears. Seriens kjenningsmelodi er komponert av Gary Shail og musikken til serien var laget av John Altman. Serien har i ettertid blitt sett på som en oppsummering av tidsånden i Storbritannia på starten av 1980-tallet.
Serien ble vist på NRK i 1985.
Agonum lugens

Utbredelse

Agonum lugens finnes i nesten hele Europa, men er noe sjeldnere i øst og i nord. Den er utbredt i Nord-Afrika og Asia. Finnes ikke i Norge, men er registrert fra Sverige.

Utseende

Agonum lugens er mellom 8,5-10 mm lang, med en noe flatrykt kropp. Fargen er svart, matt eller kun svakt metallglinsende. Dekkvingene tredje rille-mellomrom (fra midten / sømmen) har vanligvis tre børstepunkt (stive hårbørster). Antennenes fjerde ledd med fine korte hår, hos noen arter også på det tredje leddet, og noen lange børster i spissen. (Krever forstørrelse for å se). Brystskjoldet er smalere enn skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).

Levevis

Agonum lugens er vanligvis nattaktiv og lever som predator på andre dyr. Den finnes langs innsjøer og langs vassdrag, på steder med sparsom vegetasjon.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Dracula jager Frankenstein

Historien

Romvesener fra en døende verden planlegger å ta kontroll over verden. De bringer til live to døde vitenskapsmennesker, «Dr. Odo Warnoff» og «Maleva Kerstein» og bruker deres kunnskap til å reskape ulike jordlige monstre, inkludert varulven «Waldemar Daninsky», Frankensteins monster (begge spilt av Jacinto Molina), mumien «Tao-Tet» og vampyren «Count de Meirhoff».
NM i friidrett 1995

Sjukamp

Ingen deltagere
Bergen Brannkorps Forening

Historie

44 av 50 arbeidere meldte seg inn. Dette var muligens de første av Bergen kommunes arbeidere og tjenestemenn som organiserte seg på dette plan. Alle brannfolk hadde muligheten til å melde seg inn, noe som på denne tiden var uvanlig.
Stiftelsen av foreningen ble sett på med misnøye fra myndighetene og administrasjonen, sett på som oppvigleri. Dette brydde primus motor Knut Garvik seg lite om. Han ble valgt til formann av foreningen, og med seg i styret hadde han styremedlemmene J. Sundal, Th. Losnedal, K. Odland og P. Kvalheim.
Siden stiftelsen i 1899 har det skjedd en del på det organisatoriske planet. I 1909 deltok foreningen i stiftelsen av Norsk Brannfunksjonærforbund. I tiden 1918-21 var den også innom Det norske Arbeiderparti, og i 1918-19 i Norsk Arbeidsmannsforbund, før foreningen i 1927 ble medlem av Norsk kommuneforbund. Et medlemskap som har vært ganske stabilt.
Bergen Brannkorps Forening har avlevert arkivet sitt til Bergen Byarkiv.
Prosa (tidsskrift)

Prosa er et litterært tidsskrift for sakprosa. Tidsskriftet redigeres uavhengig og etter redaktørplakaten, og utgis av Norsk faglitterær forfatter- og oversetterforening (NFFO). Det er Norges største litteraturtidsskrift. Artiklene legges ut på nettstedet prosa.no, og trykkes dessuten i papirutgave med seks utgaver i året med et opplag på 6200 eksemplarer som distribueres blant annet til alle 5500 medlemmer av Norsk faglitterær forfatter- og oversetterforening. Tidsskriftet har artikler om blant annet skriftkultur og kulturpolitikk, og inneholder intervjuer, bokessay, bokanmeldelser, artikler og faste spalter. 
Det første nummeret av Prosa ble utgitt i 1995.
Zonochroma

Levevis

Larvene utvikler seg i ved av løvtrær.

Utbredelse

Arten er kjent fra Sumatra.
Peyeremoceras

Utseende

Purpuricenini er middelsstore, litt flate, rødlige eller gulaktige trebukker. Hode og pronotum er vanligvis matt svarte, pronotum noen ganger med lyse tegninger. Antennene er noe kortere enn kroppen hos hunnene, betydelig lengre enn kroppen hos hannene. Dekkvingene er tegnet i rødt eller gult og svart, sjeldnere ensfargede. Spissen er rundet.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er bare kjent fra Algerie.
Standardavvik

Standardavviket er et mål for spredningen av verdiene i et datasett eller av verdien av en stokastisk variabel. Standardavviket gir verdienes gjennomsnittlige avstand fra gjennomsnittet. Den er definert som kvadratroten av variansen.
En av grunnene til at standardavviket er en viktig parameter, er Tsjebysjevs ulikhet som sier at de fleste verdiene i et datasett av tilfeldige variabler vil ligge i nærheten av gjennomsnittet, hvor «i nærheten» er definert ved hjelp av standardavviket. Standardavviket ligger på det punktet hvor kurven i normalfordelingen endrer retning.
Før man bruker standardavvik bør man bruke et histogram eller en frekvenstabell for å undersøke om datasettet er normalfordelt da mange statistiske metoder ikke kan stoles på dersom datasettet har skjevhet eller ekstremverdier.
Standardavviket ble introdusert av Francis Galton mot slutten av 1860-tallet.

Relativt standardavvik

Ved å dividere standardavviket med gjennomsnittsverdien får en relativt standardavvik. Dette oppgis som regel i prosent.

Måleenhet

Standardavvik har som regel samme benevning som måleenheten til verdiene i datasettet. Et unntak er for verdier som har prosent som benevning. Siden en differanse mellom to prosentmålinger har enhet prosentpoeng, vil standardavviket til slike datasett ha enhet prosentpoeng. Det gjøres likevel ofte feil med dette, og prosent brukes som benevning også for standardavviket, noe som gjør det uklart om det er snakk om et vanlig standardavvik eller et relativt standardavvik.
Adelheid av Det tysk-romerske rike

Kunst

Både operaen Adelaide fra 1672 av Antonio Sartorio og Adelaide di Borgogna fra 1817 av Gioacchino Rossini handler om Adelheid.
Atanyproctus

Utseende

Små (8-11 millimeter), avlange, litt hårete, brunlige eller rødbrune oldenborrer. Antennene er ti-leddete med en fem-leddet vifte. Pronotum har rundede sider. Dekkvingene er parallellsidige.

Utbredelse

Slekten er kjent fra Afghanistan og Iran.
Syrphus torvus

Utseende

En middelsstor (10-13 mm), gul og svart blomsterflue. Den kjennes forholdsvis lett på at fasettøynene er fint hårete – alle de andre Syrphus-artene i Norden har nakne øyne. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og hårete. De møtes i pannen hos hannen men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult men svart ved roten. Beina er slanke, gule og svarte. Vingene er glassklare med nesten usynlig vingemerke.

Levevis

Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.

Utbredelse

Arten er meget vidt utbredt. Den finnes i så godt som hele Palearktis, inkludert Island og Svalbard, i Sørøst-Asia og i mesteparten av Nord-Amerika.
Diringsiella

Utseende

En middelsstor, avlang, gul og svart trebukk. Antennene er nokså kraftige, litt lengre enn kroppen, med nokså lange hår på innersiden. Pronotum er omtrent så langt som bredt, svart med et gult kors i midten, sidene nesten rette med en liten, butt tann midt på. Dekkvingene er omtrent jevnbrede, svarte i begge ender og gule på midten, met et par lave, opphøyde lengderibber. Beina har litt klubbeformede lår.

Levevis

Larvene lever i død ved, mest av løvtrær.

Utbredelse

Arten er utbredt i det sørlige Brasil.
Barnebokmessa i Bologna

Barnebokmessa i Bologna, på italiensk La Fiera del Libro per Ragazzi og engelsk The Bologna Children's Book Fair, er verdens ledende internasjonale bokmesse for barne- og ungdomsbøker, samt salgsmesse for filmer og multimedia for barn. Messa varer ei knapp uke og blir arrangert hver vår i universitetsbyen Bologna i Italia. Den ble første gang holdt i 1964.

Innhold og omfang

Barnebokmessa i Bologna er først og fremst en handelsmesse og vareutstilling for bokbransjen, der forlag, salgs- og produksjonsfirmaer presenterer, kjøper og selger bøker og multimediaprodukter beregnet på barn og unge. Utstillinga fyller 20 000 m² fordelt på sju haller i byens faste messeområde. Den italienske delen er den største, men den internasjonale deltakelsen er betydelig. Arrangementet omfatter også bokfaglige seminarer, en åpen publikumsdag og en utstilling av internasjonale barnebokillustrasjoner.
Bokmessa omfattet i 2008 mer enn 1200 utstillere fra til sammen 66 land. Forfattere, illustratører og oversettere fra hele verden deltar som gjester og observatører. Messa blir også besøkt av omkring 800 akkrediterte journalister.

Norsk deltakelse

Flere norske forlag er representert med egne stands på bokmessa, gjerne ved siden av forlag fra andre nordiske land. Også Norla (senter for norsk skjønn- og faglitteratur i utlandet) deltar aktivt. I tillegg besøker enkelte norske forfattere, illustratører og bibliotekarer messa som et faglig og sosialt møtested.

Bologna Ragazzi Award

Arrangørene av barnebokmessa i Bologna deler årlig ut Bologna Ragazzi Award (BRAW), en internasjonal barnebokpris som går til de beste bidragene sendt inn fra forlag fra mange land. Prisen har stort sett vært delt i kategoriene fiction, non-fiction og new horizons. Den norske forfatteren og designeren Stian Hole vant denne prisen i klassen illustrert bok i 2007 med billedboka Garmanns sommer, mens tegneren Øyvind Torseter vant med sin nesten ordløse, katalogpregede billedbok Avstikkere året etter. Begge ble opprinnelig utgitt på Cappelen forlag.

Annet

IBBY (International Board on Books for Young People) deler ut sin pris H.C. Andersen-prisen under messa. Fra 2009 blir i tillegg vinneren av Litteraturprisen til minne om Astrid Lindgren (ALMA), verdens største barnebokpris, bekjentgjort under messa ved en direktesending fra Sverige.
Bokmessa i Frankfurt er en annen viktig arena for handel med norske og internasjonale barnebøker.
Rye House gasskraftverk

Rye House gasskraftverk er et varmekraftverk i Hertfordshire i England, Storbritannia. Det har en installert produksjonskapasitet på 715 MW, fordelt på to blokker med 3+1 gassturbiner.
Brenselkilden er naturgass. Anlegget ble utbygd omkring årene 1990–1994 av Siemens. Operatør er selskapet Scottish & Southern Power Ltd.
De totale CO2-utslippene i 2008 var ca. 1 694 516 tonn, betydelig over 2007-nivået og nesten dobbelt så mye som kvotemålet for 2008.
Archibald Philip Primrose

Bakgrunn, tidlige år

Han var sønn av Archibald John Primrose, lord Dalmeny (1809-1851) og lady Catherine Lucy Stanhope (1819-1901). 
Primrose ble utdannet ved Eton College og Oxford.

Politisk karriere

Han ble, etter farens død, allerede i 1868 å bli peer, med rett til å sitte i Overhuset. 
Rosebery var utenriksminister i William Ewart Gladstones tredje og fjerde regjeringer (1886 og 1892-1894). Da Gladstone gikk av 1894 ble Rosebery hans etterfølger. 
Roseberys regjering var for det meste uten fremgang. Hans planer innen utenrikspolitikken, som forsterkning av flåten, ble til intet på grunn av uenighet innen det liberale parti, og det konservativt dominerte Overhuset stoppet hele den liberale innenrikslovstiftning. Den 21. juni 1895 fratrådte Rosebery etter et mindre nederlag i Underhuset, og en konservativ regjering ledet av Lord Salisbury overtok.

Etter politikken

Rosebery gikk av som partileder 8. oktober 1896. Han utviklet seg bort fra sitt eget partis holdninger, men forsøkte ved en tale i Chesterfield i desember å komme tilbake til aktiv politikk. Han hadde imislertid støttet boerkrigen og gått imot irsk home rule, og dermed var han aktuell som ministermateriale da de liberale vant tilbake regjeringsmakten i 1905.
Rosebery begynte å skrive, blant annet biografier om lord Chatham, Pitt den yngre, Napoleon og Randolph Churchill. En annen av hans lidenskaper var å samle på sjeldne bøker.
De siste 30 år av sitt liv tilbraggte han som en stadig mer eksentrisk reisende, fremfor alt til Italia der han lot bygge Villa Rosebery utenfor Sorrento.
Phanerothyme

Phanerothyme er et musikkalbum med Motorpsycho, utgitt i 2001.
Morellibreen

Morellibreen er en isbre i Antarktis. Den ligger vest på King Peninsula i Ellsworth Land, 33 km sørøst for Cape Waite, og flyter nordøstover til Abbotisen i Peacock Sound.
Breen ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-66. Den ble navngitt av Advisory Committee on Antarctic Names (US-ACAN) etter Panfilo S. Morelli, glasiolog ved Byrd-stasjonen i 1961-62.
Warcraft III: Reign of Chaos

Single Player

Single player lar deg spille mot din egen [PC], i vanskelighetsgraden "Easy", "Normal" eller "Insane". 
Single player er egentlig bare og skaffe mest ressurser og bygge opp hæren din, få helten din opp i nivå og ødelegge alle dine mostanderes base. Man vinner ved å ødellege alle motstanderne sine bygninger.

Campaign

Campaign lar deg eller den som spiller spille igjennom kapitler i historien til hver av rasene. Du begynner med Human sin campaign og slutter med Night Elf sin. (I tilleggspakken The Frozen Throne begynner du med Night Elf og slutter med Undead). I Campaign spiller du en eller flere navngitt helter. Du spiller igjennom alle banene og skal til slutt få slutt på din nemesis, altså erkefiende. I noen kapitler eller oppdrag kan du rekruttere egne tropper og krige mot de du skal slå. Andre ganger får du automatisk nye tropper og må klare deg med det til det tilfeldigvis dukker opp noen nye, her gjelder det også å hovedsakelig ta vare på alle troppene sine slik at du får utnyttet dem mest mulig i kamp og beseiret fienden. Når du omsider er ferdig med en historie eller alle kapitlene, låser du automatisk opp en ny rase sin historie og må gjennomføre den også. Når du er ferdig med alle campaignene har du i bunn og grunn gått igjennom hele Warcraft 3 historien og DU vil ha en fordel til å skjønne mer hvis du skal spille World of Warcraft.

Forskjeller fra tidligere Warcraft-spill

Blizzard mente at det mest underholdende i Warcraft-spillene var utforskingen av verdene, og det ble derfor lagt mer vekt på dette, og mindre på ressurshenting enn i de tidligere spillene. Blant annet er oljen fra Warcraft II fjernet, noe som imidlertid også kan ha sammenheng med at all ferdsel på havet, hvor man fant oljen, også er borte.
Et nytt element i Warcraft III er heltene. Heltene har evner til å samle erfaring (experience) og forbedre seg i takt med nivåene (levels) de befinner seg på. Heltene kan også lære seg forskjellige og avanserte trolldomskunster (spells/abilities) og plukke opp items som man får når man beseirer creeps.
Maribo amt

Maribo amt ble samlet i 1803 med utgangspunkt i Maribo amt, Halsted amt, Ålholm amt og Nykøbing amt. I 1970 ble Maribo amt slått sammen med Præstø amt til Storstrøms amt.
Maribo amt omfattet Lolland-Falster med tilliggende øyer (samlet areal 1775,3 km² i 1906), og var inndelt i seks herreder: Falsters Nørre herred, Falsters Sønder herred, Fuglse herred, Lollands Nørre herred, Lollands Sønder herred og Musse herred - de to første på Falster, de fire andre på Lolland. I amtets område lå kjøpstadene Maribo, Nakskov, Nykøbing Falster, Nysted, Rødby, Sakskøbing og Stubbekøbing.
Tross amtets navn bodde ikke amtmannen i Maribo, men i Nykøbing.
I det danske systemet for kjennemerke for motorkjøretøy hadde Maribo amt bokstaven L fra 1903 til 1958, og da systemet dette året ble omlakt, fikk Nykøbing Falster LA, Sakskøbing LE, Nysted LK, Rødby LN, Maribo LR og Nakskov LU.
Cicerone Forlag

Cicerone Forlag er et norsk forlag, som ble stiftet i 1982. Forlaget gir ut blant annet Legathåndboken.
Lavangen kommunes kulturpris

Tildeling

Kulturprisen blir utdelt av ordføreren under det årlige arrangementet Lavangsvekka.
Siriprisen

Siriprisen (Svensk: Siripriset) er en svensk litterær pris som ble innstiftet i 2000. Det er en alternativ pris (skyggepris) til Augustpriset. Prisen er oppkalt etter Siri von Essen. Men prisen synes ikke ha blitt utdelt etter 2008.
Kepler-11b

Kepler-11b er en eksoplanet som går i bane omkring stjernen Kepler-11 i stjernetegnet Svanen, omkring 2,000 lysår fra jorden. Den er den innerste og varmeste planeten i et planetsystem på seks kjente planeter, som alle ble oppdaget 2. februar 2011 av Keplerteleskopet. Kepler-11b roterer rundt Kepler-11 med en omløpstid på 10.30375 dager i en avstand på 0.091 AE.
Kepler-11b er estimert å ha en masse tilsvarende 4.3 jordmasser, og en radius på 1.97 jordradiuser. Med en estimert tetthet på 3.1 g/cm³, er den sammenlignbar med månen. Dette er en betydelig mindre tetthet enn hos de terrestriske planeter i solsystemet, men likevel betydelig tettere enn hos gasskjempene.
Kepler-11b befinner seg i en 5:4 baneresonans med Kepler-11c.
Det danske Advokatsamfund

Det danske Advokatsamfund er den nasjonale foreningen for advokater i Danmark. Alle advokater må være medlem av Advokatsamfundet, og organisasjonen er derfor ikke en alminnelig fagforening. Med hjemmel i retsplejeloven har Advokatsamfundet tre formål: å ivareta advokatprofesjonens generelle interesser, å føre disiplinært tilsyn med advokatene og å virke til gavn for det danske rettssamfunn.
Advokatsamfundet har ansvar for å administrere advokatutdannelsen, som består av en teoretisk eksamen og en praktisk læretid over tre år.
Disiplinærtilsynet med advokater utføres av Advokatnævnet, som behandler klager over advokaters salærer og adferd.
I Know Who Killed Me

Handling

Aubrey Fleming, en suksessfull og godt likt student ved college, forsvinner uten et spor. To uker etter at hun forsvant kommer hun tilbake på like mystisk vis, da hun blir funnet bevisstløs i en skog. Da den traumatiserte unge kvinnen våkner opp på sykehuset, forteller hun en forferdelig historie. Hun ble kidnappet, voldtatt og torturert. Kvinnen på sykehuset forteller imidlertid at hun ikke er Aubrey Fleming, og at den ekte Audrey fortsatt er i stor fare. Kvinnen sier at hun er en erotisk danser som heter Dakota Moss, og påstår at hennes identiske likhet med Aubrey bare er en bisarr tilfeldighet. Aubreys familie og doktorer forsøker å finne ut om kvinnen er Aubrey med hukommelsestap, eller om hun faktisk snakker sant.